CELEX: 62014TA0703
Language: fi
Date: 2017-01-26 00:00:00
Title: Asia T-703/14: Unionin yleisen tuomioistuimen tuomio 26.1.2017 – Diktyo Amyntikon Viomichanion Net v. komissio (Välityslauseke — Seitsemännessä tutkimuksen, teknologian kehittämisen ja demonstroinnin puiteohjelmassa (2007 – 2013) tehty Firerob-sopimus — Tukikelpoiset kustannukset — Vaatimus kantajalle maksettujen summien palauttamisesta — Toimivallan siirto — Tutkittavaksi ottaminen — Sopimukseen perustuvien oikeuksien väärinkäyttö — Luottamuksensuoja — Oikeasuhteisuus)

13.3.2017   
            
            
               FI
            
            
               Euroopan unionin virallinen lehti
            
            
               C 78/20
            
         Unionin yleisen tuomioistuimen tuomio 26.1.2017 – Diktyo Amyntikon Viomichanion Net v. komissio
   (Asia T-703/14) (1)
   
   ((Välityslauseke - Seitsemännessä tutkimuksen, teknologian kehittämisen ja demonstroinnin puiteohjelmassa (2007 – 2013) tehty Firerob-sopimus - Tukikelpoiset kustannukset - Vaatimus kantajalle maksettujen summien palauttamisesta - Toimivallan siirto - Tutkittavaksi ottaminen - Sopimukseen perustuvien oikeuksien väärinkäyttö - Luottamuksensuoja - Oikeasuhteisuus))
   (2017/C 078/26)
   Oikeudenkäyntikieli: kreikka
   
      Asianosaiset
   
   
      Kantaja: Diktyo Amyntikon Viomichanion Net AEVE (Kaisariani, Kreikka) (edustajat: asianajajat K. Damis ja E. Chrysochoïdou)
   
      Vastaaja: Euroopan komissio (asiamiehet: R. Lyal, M. Konstantinidis ja A. Kyratsou)
   
      Oikeudenkäynnin kohde
   
   SEUT 272 artiklaan perustuva kanne, jolla vaaditaan yhtäältä unionin yleistä tuomioistuinta toteamaan, että komissio laiminlöi sopimusvelvoitteensa, kun se antoi 25.7.2014 päivätyn maksamismääräyksen nro 3241409008, ja että kantajan hanketta ”FIREROB – Autonomous Fire-Fighting Robotic Vehicle” koskevan sopimuksen FP7-SME-2007-222303 yhteydessä ilmoittamat kustannukset ovat tukikelpoisia, ja toisaalta komission velvoittamista antamaan määrältään 64 574,73 euron maksamisilmoitus.
   
      Tuomiolauselma
   
   
               1)
            
            
               Oikeudenkäyntiväite hylätään.
            
         
               2)
            
            
               Lausunnon antaminen nyt käsiteltävästä kanteesta raukeaa siltä osin kuin se koskee vaatimusta palauttaa 37 247,05 euron ylittävä määrä lisättynä 9.9.2014 lukien laskettavilla koroilla.
            
         
               3)
            
            
               Euroopan komissio ei noudattanut hanketta ”FIREROB – Autonomous Fire-Fighting Robotic Vehicle” koskevaan sopimukseen FP7-SME-2007-222303 perustuvia velvoitteitaan, koska se vaati Diktyo Amyntikon Viomichanion Net AEVE:ta palauttamaan sille 9 007 euron ylittävän määrän lisättynä 9.9.2014 lukien laskettavilla koroilla.
            
         
               4)
            
            
               Kanne hylätään muilta osin.
            
         
               5)
            
            
               Komissio vastaa kolmesta neljäsosasta omia oikeudenkäyntikulujaan, ja se velvoitetaan korvaamaan kolme neljäsosaa Diktyo Amyntikon Viomichanion Netille aiheutuneista oikeudenkäyntikuluista, välitoimimenettelystä aiheutuneet kulut mukaan lukien.
            
         
               6)
            
            
               Diktyo Amyntikon Viomichanion Net vastaa neljäsosasta omia oikeudenkäyntikulujaan, ja se velvoitetaan korvaamaan neljäsosa Euroopan komissiolle aiheutuneista oikeudenkäyntikuluista, välitoimimenettelystä aiheutuneet kulut mukaan lukien.
            
         
      (1)  EUVL C 448, 15.12.2014.